Document ID: 31995L0054

KOMISSION DIREKTIIVI 95/54/EY,
annettu 31 päivänä lokakuuta 1995,
ottomoottorilla varustettujen moottoriajoneuvojen radiohäiriöiden vaimennusta koskevan jäsenvaltioiden lainsäädännön lähentämisestä annetun neuvoston direktiivin 72/245/ETY mukauttamisesta tekniikan kehitykseen ja moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan yhteisön perustamissopimuksen,
moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1) sellaisena kuin se on viimeksi muutettuna komission direktiivillä 93/81/ETY(2), ja erityisesti sen 13 artiklan 2 kohdan,
ottaa huomioon ottomoottorilla varustettujen moottoriajoneuvojen radiohäiriöiden vaimennusta koskevan jäsenvaltioiden lainsäädännön lähentämisestä 20 päivänä kesäkuuta 1972 annetun neuvoston direktiivin 72/245/ETY(3), sellaisena kuin se on muutettuna komission direktiivillä 89/491/ETY(4), ja erityisesti sen 4 artiklan,
sekä katsoo, että
direktiivi 72/245/ETY on yksi direktiivillä 70/156/ETY säädetyn ETY-tyyppihyväksyntämenettelyn mukaisesti annettu erillinen direktiivi; sen vuoksi direktiivissä 70/156/ETY vahvistetut säännökset, jotka koskevat ajoneuvojen järjestelmiä, komponentteja ja erillisiä teknisiä yksiköitä, soveltuvat tähän direktiiviin,
erityisesti direktiivin 70/156/ETY 3 artiklan 4 kohta ja 4 artiklan 3 kohta edellyttävät, että kunkin erillisen direktiivin liitteenä on ilmoituslomake, joka sisältää tuon direktiivin liitteen I asianomaiset kohdat ja myös sen liitteen VI mukaisen tyyppihyväksyntätodistuksen, jotta tyyppihyväksyntä voidaan tallentaa tietokoneelle,
direktiiviin 72/245/ETY sisältyi ensimmäiset toimenpiteet radiohäiriöitä koskevan sähkömagneettisen yhteensopivuuden aikaansaamiseksi, ja sen jälkeen tekninen kehitys on lisännyt sähköisten ja elektronisten laitteiden monimutkaisuutta ja moninaisuutta,
ottaen huomioon lisääntyneen huolen sähköisten ja elektronisten laitteiden teknologisesta kehityksestä ja tarpeen varmistaa eri sähköisten ja elektronisten laitteiden yleinen yhteensopivuus, neuvoston direktiivi 89/336/ETY(5), sellaisena kuin se on viimeksi muutettuna direktiivillä 93/68/ETY(6), vahvisti kaikille tuotteille yleiset säännökset sähkömagneettisesta yhteensopivuudesta,
direktiivi 89/336/ETY vahvisti säännön, että mitä tulee direktiiveissä eriteltyjen suojausvaatimusten yhdenmukaistamiseen, sen yleiset määräykset eivät päde tai niiden päteminen lakkaa sellaisten laitteiden osalta, joista on säädetty erityisdirektiiveillä,
ajoneuvojen, niiden komponenttien ja erillisten teknisten yksiköiden osalta on tarpeen ottaa huomioon erityisdirektiivit osana eurooppalaista tyyppihyväksyntäjärjestelmää, joka määrää toimivaltaisten kansallisten viranomaisten antamista, yhdenmukaistettujen teknisten vaatimusten mukaisista hyväksynnöistä,
direktiivistä 72/245/ETY olisi tultava tällainen erityisdirektiivi,
on otettava huomioon, mitä muissa ajoneuvoja, niiden komponentteja ja erillisiä teknisiä yksiköitä koskevissa direktiivissä, direktiivin 70/156/ETY puitteissa todetaan sähkömagneettisesta yhteensopivuudesta,
teknisistä vaatimuksista ajoneuvojen, niiden komponenttien ja järjestelmien aiheuttamista radiohäiriöistä (sähkömagneettisesta yhteensopivuudesta) olisi säädettävä 1 päivästä tammikuuta 1996 alkaen yksinomaan direktiivillä 72/245/ETY,
on tarpeen muuttaa direktiiviä 70/156/ETY siten, että se koskee kaikkia direktiivissä 72/245/ETY tarkoitettuja ajoneuvoluokkia,
on tarpeen viitata neuvoston direktiivin 72/306/ETY(7), sellaisena kuin se on muutettuna direktiivillä 89/491/ETY ottomoottorien ja dieselmoottorien erottamiseksi, ja
tässä direktiivissä säädetyt toimenpiteet ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 72/245/ETY seuraavasti:
1. Korvataan nimi seuraavasti:
"Neuvoston direktiivi 72/245/ETY, annettu 20 päivänä kesäkuuta 1972, ajoneuvojen aiheuttamista radiohäiriöistä (sähkömagneettisesta yhteensopivuudesta)".
2. Korvataan 1 artikla seuraavasti:
"1 artikla
Tässä direktiivissä tarkoitetaan `ajoneuvolla` direktiivissä 70/156/ETY määriteltyjä ajoneuvoja."
3. Korvataan 2 artikla seuraavasti:
"2 artikla
Jäsenvaltio ei saa evätä ajoneuvolta, komponentilta tai erilliseltä tekniseltä yksiköltä ETY-tyyppihyväksyntää tai kansallista tyyppihyväksyntää sähkömagneettiseen yhteensopivuuteen liittyvillä perusteilla, jos direktiivin 72/245/ETY, sellaisena kuin se on muutettuna tällä direktiivillä, vaatimukset täyttyvät."
4. Korvataan 3 artikla seuraavasti:
"3 artikla
1. Tämä direktiivi muodostaa 1 päivästä tammikuuta 1996 neuvoston direktiivin 89/336/ETY(*) 2 artiklan 2 kohdassa tarkoitetun erityisdirektiivin.
2. Tämän direktiivin mukaisesti hyväksyttyjen ajoneuvojen, komponenttien tai erillisten teknisten yksiköiden katsotaan täyttävän muiden, neuvoston direktiivin 92/53/ETY (**) liitteessä IV mainitut, sähkömagneettista yhteensopivuutta koskevat määräykset.
(*) EYVL N:o L 139, 23.5.1989, s. 19
(**) EYVL N:o L 225, 10.8.1992, s. 1"5. Korvataan direktiivin 72/245/ETY liitteet tämän direktiivin liitteellä.
2 artikla
1. Jäsenvaltiot eivät saa 1 päivästä joulukuuta 1995 alkaen sähkömagneettiseen yhteensopivuuteen liittyvillä perusteilla:
- evätä ajoneuvoluokalta ETY-tyyppihyväksyntää tai kansallista tyyppihyväksyntää,
- evätä osatyypiltä tai erilliseltä tekniseltä yksiköltä osille tai erillisille teknisille yksiköille myönnettävää ETY-tyyppihyväksyntää, tai
- kieltää ajoneuvojen rekisteröintiä, myyntiä tai käyttöönottoa,
- kieltää osien tai erillisten teknisten yksiköiden myyntiä tai käyttöä,
jos ajoneuvot, osat tai erilliset tekniset yksiköt ovat direktiivin 72/245/ETY vaatimusten mukaisia, sellaisena kuin se on muutettuna tällä direktiivillä.
2. Alkaen 1 päivästä tammikuuta 1996 jäsenvaltiot
- eivät enää anna ETY-tyyppihyväksyntää ajoneuvoille, osille tai erillisille teknisille yksiköille ja
- voivat evätä kansallisen tyyppihyväksynnän
sähkömagneettiseen yhteensopivuuteen liittyvillä perusteilla ajoneuvotyypiltä, osalta tai erilliseltä tekniseltä yksiköltä, jos ne eivät ole direktiivin 72/245/ETY vaatimusten mukaisia, sellaisena kuin se on muutettuna tällä direktiivillä.
3. Artiklan 2 kohtaa ei sovelleta ajoneuvotyyppeihin, jotka on hyväksytty direktiivin 72/306/ETY perusteella ennen 1 päivää tammikuuta 1996, eikä soveltuvissa tapauksissa näihin hyväksymisiin myöhemmin tehtyjen laajennusten perusteella hyväksyttyihin ajoneuvotyyppeihin.
4. Alkaen 1 päivästä lokakuuta 2002 jäsenvaltiot
- katsovat uusien ajoneuvojen mukana seuraavat, direktiivissä 70/156/ETY tarkoitetut vaatimuksenmukaisuustodistukset pätemättömiksi edellä mainitun direktiivin 7 artiklan 1 kohdassa mainittuihin tarkoituksiin,
- voivat evätä rekisteröinnin, myynnin ja käyttöönoton uusilta ajoneuvoilta, joiden mukana ei seuraa direktiivissä 70/156/ETY tarkoitettua vaatimuksenmukaisuustodistusta, ja
- voivat evätä myynnin ja käyttöönoton uusilta sähköteknisiltä tai elektronisilta osarakenteilta osina tai erillisinä teknisinä yksikköinä,
jos tämän direktiivin vaatimuksia ei noudateta.
5. Alkaen 1 päivästä lokakuuta 2002 direktiivissä 72/245/ETY olevia sähköteknisiin tai elektronisiin osarakenteisiin osina tai erillisinä teknisinä yksikköinä liittyviä vaatimuksia, sellaisina kuin ne ovat muutettuina tällä direktiivillä, sovelletaan direktiivin 70/156/ETY 7 artiklan 2 kohdan tarkoituksiin.
6. Sen estämättä, mitä 2 ja 5 kohdassa säädetään, jäsenvaltioiden tulee osien vaihtamisen mahdollistamiseksi jatkaa ETY-tyyppihyväksynnän antamista ja sallia sellaisten osien tai erillisten teknisten yksiköiden myynti ja käyttöönotto, jotka on tarkoitettu käytettäviksi joko direktiivin 72/245/ETY tai direktiivin 72/306/ETY perusteella ennen 1 päivää tammikuuta 1996 hyväksytyissä ja soveltuvissa tapauksissa näihin hyväksymisiin myöhemmin tehtyjen laajennusten perusteella hyväksytyissä ajoneuvotyypeissä.
3 artikla
Muutetaan direktiivin 70/156/ETY liitteessä IV olevan I osaston kohta N:o 10 siten, että jokaiseen sarakkeeseen lisätään "x" ajoneuvoluokan O kohdalle, otsikon "Soveltuvuus" alle.
4 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää joulukuuta 1995. Niiden on ilmoitettava tästä komissiolle viipymättä.
2. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiivin. Jäsenvaltioiden on säädettävä siitä, miten viittaukset tehdään.
3. Jäsenvaltioiden on toimitettava tässä direktiivissä tarkoitetuissa kysymyksissä antamansa keskeiset kansalliset säännökset kirjallisina komissiolle.
5 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
6 artikla
Tämä direktiivi on osoitettu kaikille jäsenvaltioille.
Tehty Brysselissä 31 päivänä okakuuta 1995.

Labels: 7
8
15
20